CELEX: 62015CN0604
Language: et
Date: 2015-11-15 00:00:00
Title: Kohtuasi C-604/15 P: Ana Pérez Gutiérreze 15. novembril 2015 esitatud apellatsioonkaebus Üldkohtu (kolmas koda) 9. septembri 2015. aasta otsuse peale kohtuasjas T-168/14: Pérez Gutiérrez versus komisjon

1.2.2016   
            
            
               ET
            
            
               Euroopa Liidu Teataja
            
            
               C 38/35
            
         Ana Pérez Gutiérreze 15. novembril 2015 esitatud apellatsioonkaebus Üldkohtu (kolmas koda) 9. septembri 2015. aasta otsuse peale kohtuasjas T-168/14: Pérez Gutiérrez versus komisjon
   (Kohtuasi C-604/15 P)
   (2016/C 038/48)
   Kohtumenetluse keel: hispaania
   
      Pooled
   
   
      Apellant: Ana Pérez Gutiérrez (esindaja: advokaat J. Soler Puebla)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul tühistada Üldkohtu 9. septembri 2015. aasta otsus ja jätkata menetlust, tehes uue otsuse, milles kohus:
   
               —
            
            
               otsustab, et lisades ilma loata Patrick Johannes Jacquemyni foto Euroopa Liidus tubakapakenditel terviseohu hoiatusena kasutatavate fotode kataloogi, rikkus komisjon õigust aule, era- ja pereelu puutumatusele ja iseenda kujutisele;
            
         
               —
            
            
               mõistab kostjalt apellandi kasuks välja saamata jäänud tulu summas 181 104 eurot.
            
         
               —
            
            
               mõistab kostjalt apellandi kasuks välja 1 eurosendi (0,01 eurot) iga tubakapaki või –toote kohta, millel on Patrick Jacquemyni pilt, jättes kogusumma kindlaksmääramise kohtuotsuse täitmise ajale, kuid mis käesoleval hetkel on kakskümmend seitse miljonit viissada kaheksakümmend kaheksa tuhat viissada kakskümmend neli (27 588 524) eurot;
            
         
               —
            
            
               mõista kostjalt apellandi kasuks välja hüvitis tulu eest, mis on saadud Patrick Jacquemyni pildi ebaseadusliku kasutamise eest, milleks on 13 790 000 eurot Hispaanias, mis on Patrik Jacquemyni elukoht.
            
         
      Väited ja peamised argumendid
   
   
      Erinevused kohtuistungil toimunu ja kohtuotsuses esitatu vahel
   
   Apellant ei ole kunagi nõustunud Euroopa Komisjoni väidetega, vaid sellega, et esitatakse hilinenult dokumendid, mis ei ole läbikriipsutatud, mis aga kohtuotsusest ei nähtu.
   
      Euroopa Liidu toimimise lepingu artikli 15 lõike 5 rikkumine
   
   Rikutud on Euroopa Liidu õiguspõhimõtet, mille kohaselt on liidu kodanikul õigus tutvuda dokumentidega, mida liidu ametiasutused on otsuse tegemisel kasutanud. Apellant on korduvalt taotlenud dokumente, mis käsitlevad õigust kujutisele konkreetse foto osas, aga neid ei ole talle antud.
   
      Tõendite puudumine või ebapiisavus, mis viitab sellele, et Üldkohus ei teostanud menetlustoiminguid
   
   Apellandi taotletud tõendeid ei esitatud, samas kui kostja esitatud tõendid ei omanud mingit tõenduslikku väärtust, kuna peaaegu kõik andmed olid läbikriipsutatud.
   
      Võistlevuse ja võrdsete menetluslike võimaluste põhimõtte rikkumine
   
   Euroopa Komisjoni esitatud dokumendid olid läbikriipsutatud ega sisaldanud mingeid andmeid ning apellandil puudus võimalus neid võistlevalt analüüsida, mistõttu on need apellandi hinnangul kehtetud tõendid ja Üldkohus ei saa neid tunnistada tõenditeks.
   
      Faktide moonutamine
   
   Läbikriipsutatud ja andmeid mittesisaldavad dokumendid viisid Üldkohtu tõdemuseni, et väidetavate fotode tegemine oli põhimõtteliselt õiguspärane, ning apellandil ei õnnestunud seda eeldust ümber lükata, sest kogu oluline tõendusmaterjal oli dokumentidest puudu. Dokumentidest andmete kustutamisel kohaldati 1995. aasta direktiivist (1) tulenevaid andmekaitse põhimõtteid vääralt.
   
      (1)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, 23.11.1995, lk 31; ELT eriväljaanne 13/15, lk 355).